[{"text_idx": "#000001", "text": "Usono \u2013 Atako kontrau\u0306 la Kapitolo: la c\u0302efo de la ekstremdekstra milico \"Oath Keepers\" kulpigita pro \u00ab ribelinstigo \u00bb"}, {"text_idx": "#000002", "text": "\u00ab Ribelinstigo \u00bb estas la plej grava akuzaj\u0302o pri la perfortoj, kiuj okazis la 6an de januaro 2021. Tio estas punita per 20 jaroj da malliberejo."}, {"text_idx": "#000003", "text": "G\u0302i estas ekstreme malofta akuzaj\u0302o. Dum la proceso de la \"Oath Keepers\", la c\u0302efo de la grupo, Stewart Rhodes, estis kulpigita pri \u00ab ribelinstigo \u00bb fare de j\u0302urio de Vas\u0302ingtono. Tiu ekstremdekstra milico estas akuzata, ke g\u0302i partoprenis al komploto dum la atako kontrau\u0306 la Kapitolo, por ebligi al Donald Trump plu konservi la potencon."}, {"text_idx": "#000004", "text": "El kvin milicanoj, alia estis kulpigita pri \u00ab ribelinstigo \u00bb sed tri aliaj senkulpigitaj. C\u0302iuj akuzitoj tamen estis kulpigitaj pri malhelpo al oficiala proceduro. La advokatoj de Rhodes anoncis, ke ili intencas apelacii."}, {"text_idx": "#000005", "text": "La 6an de januaro 2021, tiuj milicanoj kaj mil aliaj defendantoj de Donald Trump atakis la simbolon de la usona demokratio, g\u0302uste kiam la elektitoj konfirmis la sukceson de la demokratulo Joe Biden c\u0302e la prezidenta baloto."}, {"text_idx": "#000006", "text": "De post tiu perforta agado, kiu s\u0302okis la mondon, pli ol 870 personoj estis arestitaj kaj c\u0302irkau\u0306 cent estis kondamnitaj al enkarcerigo, interalie la au\u0306toroj de perfortaj\u0302oj kontrau\u0306 policistoj. Sed g\u0302is nun, neniu ankorau\u0306 estis kulpigitaj pri \u00ab ribelinstigo \u00bb."}, {"text_idx": "#000007", "text": "Tiu akuzo, kiu emanas de leg\u0302o adoptita post la Usona Enlanda Milito por subpremi la lastajn sudistajn ribelulojn, necesigas planadon de perfortaj\u0302oj kontrau\u0306 la registaro. G\u0302i distingig\u0302as de insurekcio, kiu enhavas pli spontanan karakteron."}, {"text_idx": "#000008", "text": "\u00ab Generalo sur batalkampo \u00bb"}, {"text_idx": "#000009", "text": "Dum la proceso, la prokuroroj demonstris, ke la \"Oath Keepers\" ac\u0302etis armilojn kaj batalmaterialojn, kaj stokis ilin en hotelo apud Vas\u0302ingtono."}, {"text_idx": "#000010", "text": "T-tage, kaskitaj kaj ekipitaj per batalvestoj, ili eniris la Kapitolon, en batalformado. Stewart Rhodes siaflanke restis ekstere, sed lau\u0306 la prokuroroj, li gvidis siajn trupojn per radioaparato, \u00ab kiel generalo sur batalkampo \u00bb."}, {"text_idx": "#000011", "text": "C\u0302e la atestostango, tiu oratoro rekonebla per sia nigra okulkas\u0302ilo neis, ke \u00ab li planis \u00bb tiun atakon. Li subtenis, ke la \u00ab misio \u00bb de la \"Oath Keepers\" konsistis garantii la sekurecon de la manifestacio alvokita de Donald Trump, por denunci la \u00ab balotajn frau\u0306dojn \u00bb (kies ekzistato neniam estis demonstrita)"}, {"text_idx": "#000012", "text": "Usono: Charlottesville: Trump kritikata post la morto de kontrau\u0306-rasisma aktivulino"}, {"text_idx": "#000013", "text": "Brazilo: timo de \u00ab lavango de akuzoj pri frau\u0306do \u00bb post la prezidenta baloto"}, {"text_idx": "#000014", "text": "Proksime de la unua baloto dimanc\u0302on 2an de oktobro, Brazilo timas usonan scenaron : C\u0302u Jair Bolsonaro agnoskos sian malvenkon okaze de venko de Lula ? La lando preparig\u0302as al amasa misinformado, eksplikas Cristina Tarda\u0301guila, fondintino de la agentejo pri faktokontrolo Lupa. Ec\u0302 se la brazilanoj, estas multe pli bone armitaj kontrau\u0306 la falsaj novaj\u0302oj, ol ili estis en 2018, s\u0302i opinias."}, {"text_idx": "#000015", "text": "\u00ab Tre grava kaj reala risko ekzistas, ke la lando ektumultu post la anonco de la rezultoj de la prezidenta baloto \u00bb, avertas la Brazilanino Cristina Tarda\u0301guila, c\u0302ekape de Lupa, unu el la c\u0302efaj agentejoj de lukto kontrau\u0306 la misinformado en Brazilo. C\u0302i-dimanc\u0302on 2an de oktobro, la Brazilanoj estas alvokitaj al la urnoj por elekti sian estontan prezidenton, kaj siajn deputitojn, guberniestrojn kaj trionon el la senatanoj."}, {"text_idx": "#000016", "text": "Post kvar jaroj da regado, la prezidento Jair Bolsonaro, el la ekstremdekstra Partio Socio-liberala estas c\u0302e la dua rango lau\u0306 la opinisondoj malantau\u0306 Luiz Ina\u0301cio Lula da Silva, kromnomata Lula. Kio okazos se la kandidato de la Partio de la Laboristoj, mem prezidento de Brazilo de 2002 g\u0302is 2011, gajnus la baloton ?"}, {"text_idx": "#000018", "text": "De pluraj monatoj, la prezidento Bolsonaro aktivas por disvastigi dubon pri la fidindeco de la sistemo de elektronika baloto. En eltiraj\u0302o de video, eblas ekzemple au\u0306di lin paroli tiel:"}, {"text_idx": "#000019", "text": "\u00ab Sammaniere, ke la skribmas\u0302inoj kaj telefonbudoj malaperis: hodiau\u0306, neniu plu scias kio, tio estas ! La mondo evoluas ! La sama afero, kiu ne s\u0302ang\u0302ig\u0302as, estas la elektronika urno. \u00bb"}, {"text_idx": "#000020", "text": "En tiu c\u0302i kunteksto, la lando tre certe estos dividita post la fino de la baloto, opinias Cristina Tarda\u0301guila:"}, {"text_idx": "#000021", "text": "\u00ab Estos du versioj de la afero: tiuj, kiuj akceptas la rezultojn de la urnoj, kaj tiuj, kiuj rifuzas ilin, same kiel okazis en Usono \u00bb."}, {"text_idx": "#000022", "text": "La sturmo kontrau\u0306 la Kapitolo, la 6an de januaro 2020, post la anonco de la malvenko de Donald Trump, okazigis la morton de kvin personoj. \u00ab Sciindas ke en Brazilo, jam 26 personoj estis mortigitaj pro politikaj kialoj \u00bb, de post la komencig\u0302o de la jaro 2022, precizigas la specialistino, kiu lanc\u0302as tiun alvokon : \u00ab Mi volus peti de la tuta mondo, ke li atentu pri la situacio en Brazilo en la venontaj monatoj \u00bb."}, {"text_idx": "#000023", "text": "C\u0302u la log\u0302antaro estas vakcinita kontrau\u0306 la falsaj novaj\u0302oj ?"}, {"text_idx": "#000024", "text": "Por lukti kontrau\u0306 la misinformado, kiu estis amasa, speciale en WhatsApp, dum la antau\u0306a baloto, la Supera balota tribunalo deplojadis gravajn rimedojn. Speciala komisiono estis kreita tiucelen en 2022, kunigante mediatojn, agentejojn de faktokontrolo, kaj ankau\u0306 dek unu aplikaj\u0302ojn, inter kiuj WhatsApp, Telegram kaj TikTok. La komisiono starigis protokolon por lokalizi kaj denunci la falsajn novaj\u0302ojn, kaj tiu c\u0302i estas aplikata de la komencig\u0302o de la kampanjo."}, {"text_idx": "#000025", "text": "La Brazilanoj, sin felic\u0302as Cristina Tarda\u0301guila, estas aliparte \u00ab multe pli bone preparitaj \u00bb al rekono de la misinformado. La mandato de Jair Bolsonaro, kontrau\u0306is \u00ab la vakcinojn kaj neis la gravecon de la Kovim-19 \u00bb, dum Brazilo spertis gravan suferon en la plej grava periodo de la pandemio. \u00ab La Brazilanoj komprenis la tutan dang\u0302eron de la misinformado, tiel en la sana kampo, kiel en la politika \u00bb."}, {"text_idx": "#000026", "text": "Brazilo : nau\u0306 gigantaj minaj kompanioj celas la indig\u0302enajn terojn"}, {"text_idx": "#000028", "text": "En Brazilo, Amazonio plu brulas"}, {"text_idx": "#000029", "text": "Meze de novembro, la monda log\u0302antaro atingos 8 miliardojn da homoj, lau\u0306 Unuig\u0302intaj Nacioj"}, {"text_idx": "#000030", "text": "Nova raporto de UN malkas\u0302as, ke la 15an de novembro, la monda log\u0302antaro atingos 8 miliardojn da homoj. Tiu dokumento ankau\u0306 mencias, ke Barato superos C\u0302inion kiel plej log\u0302ata lando en la mondo."}, {"text_idx": "#000031", "text": "Nova etapo por la Homoj: la monda log\u0302antaro atingos 8 miliardojn da homoj la 15an de novembro, lau\u0306 prognozo de la departemento de la ekonomiaj kaj sociaj aferoj de UN, publikigita lundon 11an de julio, kiu ankau\u0306 antau\u0306vidas, ke Barato superos C\u0302inion en 2023 kiel plej log\u0302ata lando en la mondo. Tio reprezentas plian miliardon kompare kun 2010."}, {"text_idx": "#000032", "text": "\u00ab Dum ni anticipas la naskig\u0302on de la okmiliarda log\u0302anto de la Tero \u00bb, tio estas \u00ab memorigo de nia divida respondeco prizorgi nian planedon kaj momento por pripensi la temojn, pri kiuj niaj engag\u0302ig\u0302oj unuj al la aliaj ne estas plene respektataj \u00bb, notas en komunikaj\u0302o la g\u0302enerala sekretario de UN, Antonio Guterres, ne menciante konkretajn kazojn."}, {"text_idx": "#000033", "text": "\u00ab Celebri nian diversecon \u00bb"}, {"text_idx": "#000034", "text": "Tio estas ankau\u0306 \u00ab la okazo celebri nian diversecon, agnoski nian komunan homecon kaj miri pri la progreso de la sano, kiu plilongigis nian vivdau\u0306ron kaj reduktis konsiderinde la procenton de patrina kaj infana morteco \u00bb, precizigis la c\u0302efo de UN."}, {"text_idx": "#000035", "text": "Lau\u0306 la UN-a departemento, au\u0306toro de la prognozo, la monda log\u0302antaro kreskas nun je sia plej malrapida ritmo de post 1950. La monda log\u0302antaro povus atingi c\u0302irkau\u0306 8,5 miliardojn en 2030 kaj 9,7 miliardojn en 2050, kun kulmino je c\u0302irkau\u0306 10,4 miliardoj da personoj en la 2080aj jaroj, antau\u0306 ol resti samnivele g\u0302is 2100."}, {"text_idx": "#000036", "text": "Dum neta malkresko de la fekundeco estas konstatita en pluraj industrilandoj, la kresko de la atendita log\u0302antaro en la venontaj jardekoj estos koncentrita por pli ol duono en ok landoj, lau\u0306 la UN-a departemento. Temas pri Demokratia Respubliko Kongo, Egiptio, Barato, Nig\u0302erio, Pakistano, Filipinoj kaj Tanzanio."}, {"text_idx": "#000037", "text": "Afganio : tertremo frapas landon, kiu jam suferas pro terura nutradkrizo"}, {"text_idx": "#000038", "text": "Senesperaj serc\u0302adoj estas organizitaj por retrovi pluvivantojn post la potenca tertremo, kiu frapis Afganion merkredon frumatene."}, {"text_idx": "#000039", "text": "Almenau\u0306 1 000 mortintoj kaj pli ol 1 500 vunditoj : Jen kio estas la bilanco, kiu vers\u0302ajne pligravig\u0302os, de la plej detrua tertremo de post du jardekoj."}, {"text_idx": "#000040", "text": "La epicentro de la tertremo, kiu atingis magnitudon de preskau\u0306 6, situas en la provinco Paktika, oriente de la lando, izolita kaj montara regiono proksime de Pakistano, kie la domoj estas malfortaj. 2 000 domoj s\u0302ajne kolapsis."}, {"text_idx": "#000041", "text": "Tiu katastrofo okazas, dum la lando jam spertas katastrofan situacion."}, {"text_idx": "#000042", "text": "\u00ab C\u0302i tie en Afganio, ni suferas pri la plej grava sekeco de antau\u0306 37 jaroj \u00bb, eksplikas Sam Mort, c\u0302efo pri komunikado c\u0302e pledado kaj civita engag\u0302ig\u0302o por UNICEF-Afganio. La lando suferas pri misnutrado, pri disvastigo de eviteblaj malsanoj, kiel diareo kaj morbilo. Tiuj komunumoj estas do malfortigitaj pro monatoj kaj jaroj da malfacilaj\u0302oj."}, {"text_idx": "#000043", "text": "Tiu tragedio estas decidiga testo por la talibanoj, c\u0302ar multaj internaciaj organizaj\u0302oj forlasis la landon, kiam ili revenis c\u0302e la potenco 10 monatojn antau\u0306en. Multaj registaroj hezitas traktadi rekte kun ili, kio povus malfruigi deplojadon de urg\u0302a internacia helpo."}, {"text_idx": "#000044", "text": "Per nekutima gesto, la c\u0302efo de la Talibanoj alvokis la internacian komunumon kaj la humanitarajn organizaj\u0302ojn por helpi la afganan popolon."}, {"text_idx": "#000045", "text": "Germanio interrompas la elpeladon de afganaj migrantoj"}, {"text_idx": "#000046", "text": "Turkio: dekoj da membroj de la por-kurda partio HDP estis arestitaj"}, {"text_idx": "#000047", "text": "La prokuroraro de Ankaro elsendis c\u0302i-vendredon matene 25an de septembro arestmandatojn kontrau\u0306 82 personoj, inter kiuj multaj membroj de la c\u0302efa por-kurda partio, la HDP, dua opozicia partio por-kurdo en la Parlamento. La riproc\u0302itaj faktoj datig\u0302as de au\u0306tuno 2014, kiam manifestacioj subtene al la Siria urbo Kobani\u0302 okazis en Turkio. La HDP denuncas arestojn politikajn."}, {"text_idx": "#000048", "text": "Ekde la unuaj horoj de la tago, policistoj frapis c\u0302e la pordoj de 82 personoj en sep provincoj de Turkio. La razio celas c\u0302efe membrojn de la Popola Demokratia Partio (HDP), inter kiuj la urbestro de la urbo Kars, kaj eks-deputitoj au\u0306 gvidantoj de la c\u0302efa partio por-kurda. Ilia komuna trajto estas, ke ili c\u0302iuj c\u0302eestis komence de oktobro 2014, kiam manifestacioj eksplodis subtene al la kurda urbo Kobani\u0302, tiam sieg\u0302ita de la grupo Islama s\u0302tato."}, {"text_idx": "#000049", "text": "La protestadoj degeneris al perfortaj alfrontig\u0302oj kun la policistoj, kaj ankau\u0306 inter rivalaj politikaj partioj. Lau\u0306 la oficiala bilanco, 37 personoj estis mortigitaj. La prokuroraro de Ankaro, kiu kunordigas la enketon, akuzas la suspektojn, ke ili \u00abmultfoje alvokis la popolon surstratig\u0302i cele al plenumado de terorismaj agoj\u00bb."}, {"text_idx": "#000050", "text": "Gvidantoj de la HDP denuncas tiun razion, kiu okazas ses jarojn post la faktoj, kaj akuzas operacon \u00abpolitikan\u00bb, celantan lau\u0306 ili malfortigi ilian partion, kies miloj da membroj jam estis arestitaj tiujn lastajn jarojn. Inter ili, la eks-gvidanto de la HDP, Selahattin Demirtas, estas enkarcerigita de kvar jaroj."}, {"text_idx": "#000051", "text": "Turkio : pluraj mortintoj post manifestacioj subtene al la kurdaj batalantoj"}, {"text_idx": "#000053", "text": "La plej alta jurisdikcio de Israelo opinias, ke la kolonio \"Mitzpe Kramim\" estis konstruita sur privataj palestinaj teroj, kaj estu redonitaj al iliaj proprietuloj."}, {"text_idx": "#000054", "text": "Por la tria fojo en la historio de Israelo, detruado de kolonio estas ordonita. Por la internacia juro, kaj ankau\u0306 la israela, \"Mitzpe Kramim\" estas kontrau\u0306leg\u0302a kolonio. G\u0302i estis kreita en 1999 sur la altaj\u0302oj de la Jordana valo, centre de okupaciata Cisjordanio. Hodiau\u0306, g\u0302i log\u0302igas kvardekon da familioj, kiuj vivas en antau\u0306-fabrikaj domoj kaj kelkaj masonitaj konstruaj\u0302oj."}, {"text_idx": "#000055", "text": "Sume, 34 el tiuj strukturoj estu detruitaj en limdato de 3 jaroj, ordonis pasintan j\u0302au\u0306don 28-an de au\u0306gusto la isralea C\u0302efkortumo, lasante la tempon al la au\u0306toritatoj proponi solvojn de relog\u0302ado por la koncernataj familioj."}, {"text_idx": "#000056", "text": "Tiu decido estas la fino de jura batalo 9-jara por Palestinanoj de najbara vilag\u0302o Deir Jarir. Lau\u0306 la Kortumo, la strukturoj povintus esti lau\u0306leg\u0302igitaj aposteriore malgrau\u0306 la fakto, ke plimulto trovig\u0302as sur privataj teroj palestinaj sed kondic\u0302e, ke la eraro estintus farita \u00ablojalece\u00bb. Sed g\u0302i opinias, ke en la kazo de \"Mitzpe Kramim\", la lojaleco ne estis respektata."}, {"text_idx": "#000057", "text": "\u00abErara jug\u0302o \u00bb lau\u0306 Benjamin Netanjahu"}, {"text_idx": "#000058", "text": "La kontrau\u0306-kolonia organizaj\u0302o \"Pacon nun\" g\u0302ojigis pro tiu jug\u0302o opiniante, ke g\u0302i agnoskas, ke la kolonianoj de \"Mitzpe Kramim\" \u00abs\u0302telis la privatajn terojn palestinajn\u00bb. Sed tiu jug\u0302o estis vigle atakita fare de la politikaj respondeculoj dekstraj, kaj c\u0302efe Benjamin Netanjahu."}, {"text_idx": "#000059", "text": "Benjamin Netanjahu, kiu jam interrompis sian projekton de aneksado de parto de Cisjordanio, denuncis \u00aberaran jug\u0302on\u00bb. Kaj la C\u0302efministro promesis \u00abfari c\u0302ion eblan\u00bb, por ke la log\u0302antoj povu restadi surloke."}, {"text_idx": "#000060", "text": "Aneksado en Cisjordanio: la internacia komunumo mobilizig\u0302as flanke de la Palestinanoj"}, {"text_idx": "#000061", "text": "Libano: Kio estas la amonia nitrato, kulpa pri la duobla eksplodo de Bejruto?"}, {"text_idx": "#000062", "text": "Bildo: dum du enketoj estis malfermitaj cele al determini, kiuj estas la kulpintoj de la katastrofo, kiu trafis Bejruton, Badri Daher, la g\u0302enerala direktoro de la libanaj doganoj koleras. Li asertas, ke li sesfoje alarmis la justicon pri la dang\u0302ero."}, {"text_idx": "#000063", "text": "La amonia nitrato, kiu kulpas pri la eksplodoj de Bejruto pasintan mardon, estas blanka kaj senodora salo, uzata kiel bazo de multaj azotaj sterkoj en formo de granulaj\u0302oj. Tiu fekundigaj\u0302o kau\u0306zis plurajn industriajn akcidentojn, inter kiuj la eksplodo de la uzino AZF en Tuluzo, Francio, la 21an de septembro 2001."}, {"text_idx": "#000064", "text": "Lau\u0306 la libana C\u0302efministro, c\u0302irkau\u0306 2 750 tunoj da amonia nitrato, stokitaj en tenejo de la bejruta haveno eksplodis, okazigante almenau\u0306 cent mortintojn kaj senprecedencajn damag\u0302ojn en la libana c\u0302efurbo."}, {"text_idx": "#000065", "text": "La amoniaj nitratoj konsistigas la sterkojn, nomitajn amonitratoj, kiujn la agrikulturistoj ac\u0302etas nepakitaj au\u0306 en dikaj sakoj. Ili ne estas bruligeblaj produktaj\u0302oj: ili estas kunbruligaj elementoj, kiuj ebligas la brulon de alia substanco jam ekflamigita."}, {"text_idx": "#000066", "text": "\u00abEstas tre malfacile bruligi g\u0302in\u00bb, mencias Jimmie Oxley, profesoro pri kemio c\u0302e la universitato de Rhode Island, kiu mem studlaboris pri la brulo de la amonia nitrato. \u00abEstas malfacile detonaciigi g\u0302in\u00bb."}, {"text_idx": "#000067", "text": "La detonacio eblas nur per kontakto kun neakordigebla substanco au\u0306 intensa fonto de varmo. La stokado devas sekvi regulojn por izoli la amonian nitraton disde flamig\u0302emaj likvaj\u0302oj (benzino, oleoj...), korodaj likvaj\u0302oj, flamig\u0302emaj solidaj\u0302oj au\u0306 substancoj, kiuj emisias gravan varmon, inter aliaj malpermesoj, lau\u0306 teknika informo de la franca ministrejo pri agrikulturo."}, {"text_idx": "#000068", "text": "Amonia nitrato, fonto de multaj tragedioj en la mondo"}, {"text_idx": "#000069", "text": "Unu el la unuaj akcidentoj okazigis 561 mortintojn en 1921 en Oppau, Germanio, en uzino BASF. En 1947, Bresto en Francio estis skuita de la eksplodo de la norvegia kargos\u0302ipo Ocean Liberty, kiu transportis la saman substancon."}, {"text_idx": "#000070", "text": "En Francio, nepakite stokitaj en la tenejo de la kemia uzino AZF, en la suda c\u0302irkau\u0306urbo de Tuluzo, c\u0302irkau\u0306 300 tunoj da amonia nitrato subite eksplodis kaj disvastigis etoson de morto kaj detruado en la kvara urbo de Francio la 21an de septembro 2001: 31 personoj mortis, kaj la eksplodo estis au\u0306data c\u0302irkau\u0306 80 kilometroj."}, {"text_idx": "#000071", "text": "En Usono, terura eksplodo en la uzino de sterko West Fertilizer, en West, Teksaso, okazigis 15 mortintojn en 2013. Stoko de amonia nitrato tiam eksplodis pro krima incendio; foresto de normoj pri stokado estis menciita de la enketistoj."}, {"text_idx": "#000072", "text": "La amonia nitrato estas ankau\u0306 uzataj en eksplodiloj. La 19an de aprilo, Timothy McVeigh eksplodigis bombon fabrikitaj el du tunoj da tiu sterko, antau\u0306 federala konstruaj\u0302o en Oklahoma City, kau\u0306zante la morton de 168 personoj."}, {"text_idx": "#000073", "text": "Sed la profesorino Oxley nuancas la aferon memorigante, ke la amonia nitrato farig\u0302is nemalhavebla por agrikulturo kaj konstruado."}, {"text_idx": "#000074", "text": "\u00abNi ne havus tiun modernan mondon sen eksplodiloj, kaj ne povus nutri la nunan populacion sen sterkoj el amonia nitrato\u00bb, s\u0302i diris. \u00abNi bezonas g\u0302in, sed devas atentigi pri g\u0302ia uzado\u00bb."}, {"text_idx": "#000075", "text": "Libano: Bejruto kolapsas, la ekonomia krizo farig\u0302as katastrofa kaj nenio progresas"}, {"text_idx": "#000076", "text": "Germanio: manifestacio okazis en Turingio por protesti kontrau\u0306 ekstremdekstro"}, {"text_idx": "#000077", "text": "La 15an de februaro en Germanio, preskau\u0306 18 000 manifestaciantoj kolektig\u0302is en Erfurto, c\u0302efurbo de Turingio oriente de la lando. Estro de la regiono estis elektita danke al ekstremdekstro, kio provokis politikan tertremon la 5an de februaro 2020."}, {"text_idx": "#000078", "text": "\u00abNi volas nenian akordon kun la fas\u0302istoj: neniam kaj nenie\u00bb au\u0306 \u00abla potencon, ni ne volas je ia ajn prezo\u00bb asertas la flagrubandoj en la stratoj de Erfurto."}, {"text_idx": "#000079", "text": "La manifestacio estis kunvokita fare de larg\u0302a koalicio de politikaj respondeculoj, NeRegistaraj Organizaj\u0302oj, artistoj kaj sindikatanoj, unuig\u0302intaj sub la nomo #Unteilbar \u00abnedividebla\u00bb en Esperanto, post la surpriza elekto de la liberalulo Thomas Kemmerich, danke al la voc\u0302donoj de la ekstremdekstro. Tio kreis politikan tertremon en la tuta lando."}, {"text_idx": "#000080", "text": "Lundon, la c\u0302efaj politikaj organizaj\u0302oj, krom AfD (Alternativo por Germanio), kunsidos en la c\u0302efurbo de Turingio por decidi kiamaniere eligi el la krizo. C\u0302u eblas formi malplimultan koalicion? C\u0302u novaj balotoj necesas?"}, {"text_idx": "#000081", "text": "Jamila Scha\u0308fer, kun-prezidentino de la verduloj (de la partio Allianco 90 - La Verduloj) en Germanio, venis de Berlino: \u00abNi subtenus malplimultan koalicion, kiu grupigus la elirantan maldekstran kandidaton Bodo Ramelow, la soci-demokratojn, kaj la verdulojn. Ni delonge pretas por tio\u00bb."}, {"text_idx": "#000082", "text": "Trovi politikan stabilecon sen la AfD"}, {"text_idx": "#000083", "text": "Lau\u0306 la kun-prezidantino de la Verduloj, la prioritato estas trovi politikan stabilecon kun registaro, kiu ne laboras kun plimulto subtenata de la fas\u0302istoj. \u00abTamen, ni konstatis pasintece, dum jam ekzistis protestadoj, ke la liberuloj kaj konservativuloj tute ne estas pretaj toleri maldekstran registaron. Novaj balotoj ebligus al la voc\u0302donantoj decidi mem pri la vojo, kiun ili volas sekvi\u00bb."}, {"text_idx": "#000084", "text": "Tiu mobilizado kontrau\u0306 ekstremdekstro intervenas ankau\u0306 dum memorfestoj pri liberigo de la naziaj koncentrejoj kaj de la bombadoj de la urbo Dresdeno antau\u0306 sesdek kvin jaroj."}, {"text_idx": "#000085", "text": "Aliparte, la s\u0302oka ondo dau\u0306re disvastig\u0302as trans la landlimoj de la federacia s\u0302tato en tiu lando, kiu devos alfronti \u2013 plej malfrue en 2021 \u2013 la finon de la registaro Merkel, kiu regas de dek kvar jaroj."}, {"text_idx": "#000086", "text": "Germanio: la prezidento de Turingio, subtenata de ekstremdekstro, demisiis"}, {"text_idx": "#000087", "text": "J\u0302au\u0306don, Thomas Kemmerich, la germana kontestata estro de Turingio, demisiis de sia ofico, malfermante la vojon al nova regiona baloto. Lia hierau\u0306a elekto, kun la subteno de ekstremdekstro, kau\u0306zis politikan tertremon en Germanio."}, {"text_idx": "#000088", "text": "Lia elekto, merkredon, estigis skandalon en Germanio. Thomas Kemmerich, j\u0302us elektita kiel prezidento de Toringio, anoncis j\u0302au\u0306don 6an de februaro, ke li forlasas sian oficon. \u00abLa demisio estas neevitebla (...), ni decidis postuli malfondon de la parlamento de Toringio\u00bb, li asertis dum gazetkunsido en Erfurto."}, {"text_idx": "#000089", "text": "\u00abNi ankau\u0306 deziras provoki novajn balotojn por forigi la stigmaton ligitan al la subteno de la Alternativo por Germanio AfD\u00bb, li dau\u0306rigis. \u00abLa demokratoj bezonas demokratan plimulton, kiu kompreneble ne povas esti akirita en tiu parlamento\u00bb."}, {"text_idx": "#000090", "text": "La regiona prezidento estis elektita danke al koaliciitaj voc\u0302oj de la ekstremdekstro de la movado AfD, de sia propra partio kaj de la lokaj elektitoj de la konservativa partio de la kancelierino, la Kristandemokrata Unio de Germanio (CDU)."}, {"text_idx": "#000091", "text": "\u00abKunlaboro kun AfD ne ekzistis, ne ekzistas kaj ne ekzistos\u00bb, precizigis Thomas Kemmerich, eksplikante, ke li faris tiun elekton \u00absen premo\u00bb. Li tamen s\u0302ang\u0302is sian opinion post interparolo kun la nacia estro de la partio FDP, Christian Lindner veninte de Berlino, dum la antau\u0306a tago li firme rifuzis demisii, malgrau\u0306 multaj petoj fari tion ."}, {"text_idx": "#000092", "text": "\u00abTio estas nepardonebla ago\u00bb lau\u0306 Angela Merkel"}, {"text_idx": "#000093", "text": "Tiu decido de la liberalulo, nur 24 horojn post lia elekto, aperis kiel la sola realisma decido, tiom lia kontestita elekto indignis kaj s\u0302ancelis la tutan germanan politikan medion."}, {"text_idx": "#000094", "text": "Kutime diskreta, Angela Merkel, nun c\u0302eestanta en Pretorio, kvalifis \u00abnepardonebla ago\u00bb tiun balotan aliancon, senprecedencan de post la milito. S\u0302i klare anoncis, ke tiu elekto \u00abestu nuligita\u00bb, kio malfermas la vojon al novaj balotoj en tiu regiono, kie ekstremdekstro situis c\u0302e la dua pozicio, malantau\u0306 la radikala maldekstro, pasintan au\u0306tunon."}, {"text_idx": "#000095", "text": "G\u0302is nun, kaj male al lando kiel Au\u0306strio, la modera dekstro c\u0302iam ekskludis c\u0302ian ajn aliancon au\u0306 kooperadon kun la AfD, kiu krome faris de la germana kancelierino kaj de ties migrada politiko sian c\u0302efan celbatalon."}, {"text_idx": "#000096", "text": "Tiu epizodo en Turingio revigligis en Germanio la memoron de la 1930-aj jaroj, kiam la partio de Adolf Hitler sukcesis, inkluzive pere de aliancoj kun la tradicia dekstro, iom post iom gajnis la potencon."}, {"text_idx": "#000097", "text": "Usona pacplano por Proksima Oriento: \u00abskandala plano, kiu legitimas la koloniadon\u00bb, jug\u0302as palestina diplomato"}, {"text_idx": "#000098", "text": "Muhannad Maswadi, taskita pri misio c\u0302e la \"Misio-Palestino en Francio\", denuncis en la radiostacio \"franceinfo\" \u00abplanon, kiu respektas neniun regulon de la internacia juro\u00bb."}, {"text_idx": "#000099", "text": "\u00abTio estas skandala plano, kiu legitimas la koloniadon\u00bb, denuncis c\u0302i-merkredon Muhannad Maswadi, taskita pri misio c\u0302e la \"Misio-Palestino en Francio\", post la prezentado mardon de la plano pri paco por Proksima Oriento, fare de Donald Trump."}, {"text_idx": "#000100", "text": "La usona prezidento prezentis \u00abdus\u0302tatan\u00bb solvon, en kiu li konsentas al Israelo multajn garantiojn, inter kiuj la suverenecon sur la Jordana valo. Li ankau\u0306 agnoskas Jerusalemon kiel \u00abnedivideblan c\u0302efurbon\u00bb de la hebrea S\u0302tato."}, {"text_idx": "#000101", "text": "\u00abPlano ellaborita foreste de la Palestinanoj\u00bb"}, {"text_idx": "#000102", "text": "\u00abNi estas absolute konsternitaj pro tiu deklaracio, kaj tiu farso estas malbonkvalita. Tiu plano respektas neniun regulon de la internacia juro, en perfekta malobservado de c\u0302iuj rezolucioj de Unuig\u0302intaj Nacioj\u00bb, protestis Muhannad Maswadi. \u00abTemas pri neniigo de la palestina demando\u00bb."}, {"text_idx": "#000103", "text": "\u00abMi ne au\u0306dis la reagon de Eu\u0306ropo kaj de la internacia komunumo pri tiu skandala plano. Ni forpus\u0302is g\u0302in ekde la komenco. Tiu plano estis ellaborita foreste de la Palestinanoj, kiuj ne estis invititaj dum la du jaroj da intertraktado inter Israelanoj kaj Usonanoj. Kiamaniere la Palestinanoj povus akcepti tiun planon, de kio ili estis tute ekskluditaj?\u00bb, li precizigis."}, {"text_idx": "#000104", "text": "\u00abNi defendis la pacon dum la 24 jaroj da rektaj intertraktadoj kun Israelo. Ni volis planon, kiu enkalkulas minimumon de la naciaj rajtoj de la Palestinanoj, kaj unuarange la rajton al memdetermino\u00bb, li aldonis."}, {"text_idx": "#000105", "text": "\u00abKio estas Palestino hodiau\u0306, sciante ke ni perdos de 30% g\u0302is 40% el Cisjordanio, kaj Jordanan valon\u00bb, kaj ke Jerusalemo ne estas agnoskita kiel c\u0302efurbo de Palestino?, sin demandis Muhannad Maswadi."}, {"text_idx": "#000106", "text": "Israelo aprobas la konstruadon de pli ol 1 900 log\u0302ejoj en Cisjordanio"}, {"text_idx": "#000107", "text": "\"Pacon nun\", Israela NeRegistara Organizaj\u0302o certigas, ke 1 150 projektoj estis aprobitaj por la unua fazo, kaj 786 por la fina validiga fazo, el kiuj 258 log\u0302ejoj en Hares\u0302o, kolonio starigita sur la palestinaj \u00abprivataj teroj\u00bb, kiuj estas objekto de jurkonflikto."}, {"text_idx": "#000108", "text": "Konduki provizoran registaron ne malhelpas la c\u0302efministron Benjamin Netanjahu kampanji por la israelaj deputitaj balotoj, kiuj okazos venontan 2an de marto. La registaro aprobis la konstruadon de 1 936 novaj log\u0302ejoj en la israelaj kolonioj de okupaciata palestina teritorio, anoncis la surloka NRO \"Pacon nun\", lundon la 6an de januaro."}, {"text_idx": "#000109", "text": "Tiu israela organizaj\u0302o certigas, ke 1 150 projektoj estis aprobitaj por la unua fazo, kaj 786 por la fina validiga fazo, inkluzive de 258 log\u0302ejoj en Hares\u0302o, kolonio starigita sur la palestinaj \u00abprivataj teroj\u00bb, kiuj estas objekto de jurkonflikto. \u00abKvankam g\u0302i ne havas klaran mandaton, tiu registaro agadas same kiel c\u0302io estus en ordo, kaj plu promocias malutilajn kaj nenecesajn konstruadojn en la okupaciataj teritorioj\u00bb, substrekas \"Pacon nun\" en komunikaj\u0302o, kiu kontrau\u0306staras la disvolvig\u0302adon de la kolonioj."}, {"text_idx": "#000110", "text": "La konstruadoj en la kolonioj preskau\u0306 duoblig\u0302is"}, {"text_idx": "#000111", "text": "C\u0302iuj kolonioj estas kontrau\u0306leg\u0302aj lau\u0306 la internacia juro, sed la administracio Trump anoncis c\u0302i-au\u0306tune politikan s\u0302ang\u0302on asertante, ke ili ne plu estas tiaj lau\u0306 Vas\u0302ingtono. Tiu decido estis kritikita de la palestinaj au\u0306toritatoj, sed salutita de Benjamin Netanjahu, kiu deziris allogi la voc\u0302donantaron de la kolonioj por gajni la baloton de aprilo kaj septembro 2019. Sed tiu c\u0302i ne sukcesis elekti klaran venkinton. Pro tio, tria baloto en malpli ol jaro okazos la 2an de marto."}, {"text_idx": "#000112", "text": "La koloniado de okupaciata Cisjordanio kaj Orienta-Jerusalemo fare de Israelo dau\u0306ris dum c\u0302iuj israelaj registaroj de post 1967. Pli ol 600 000 israelaj kolonianoj estas instalitaj sur tiuj teritorioj, kie vivas preskau\u0306 tri milionoj da Palestinanoj."}, {"text_idx": "#000113", "text": "Tiu procezo plirapidig\u0302is tiujn lastajn jarojn sub la instigo de la c\u0302efministro Benjamin Netanjahu kaj ties aliancano en Vas\u0302ingtono, la prezidento Donald Trump. Tiu c\u0302i s\u0302ang\u0302is sian regionan politikon favore al Israelo, agnoskante Jerusalemon kiel c\u0302efurbon de la hebrea S\u0302tato, kaj nuligante la monhelpon por la Palestinanoj. Lau\u0306 la datumoj kompilitaj de \"Pacon nun\", la nombro de log\u0302ejoj aprobitaj en la kolonioj de kiam la magnato de la konstru-sektoro estas prezidento de Usono preskau\u0306 duoblig\u0302is (+90%)"}, {"text_idx": "#000114", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000116", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000117", "text": "Voir le profil de neniammilitointerni sur le portail Overblog"}]